जेवर : 10 साल के बच्चे को पुलिस ने अंडरपास के पास से बरामद किया। जब पुलिस बच्चे से पूछताछ की पुलिस को गुमराह करने के लिए खुद के अपहरण की झूठी कहानी सुना दी। घटना जेवर थाने की है , बच्चे की शरारत से तंग आकर उसके माता-पिता ने जंजीर से बांध दिया था , बच्चा खुद को छुड़ाकर जंजीर के साथ ही घर से भाग निकला। लोगों की सूचना पर जब पुलिस मौके पर पहुंची तो बच्चे ने खुद के अपहरण की कहानी सुना डाली। उसने कहा कि उसे पलवल से ट्रक चालक ने अपहरण कर लिया था और जेवर में छोड़ दिया। जांच के बाद उसकी असलियत खुली।पुलिस की सुचना के आधार पर कि रात में 100 नंबर पर पुलिस को सूचना मिली थी कि अंडरपास के नजदीक 10 साल का एक बच्चा मिला है। उसके पैर में जंजीर बंधी हुई है। इस पर पुलिस मौके पर इस पर पुलिस मौके पर पहुंची तो बच्चे ने कहा कि उसे पलवल से अपहरण किया गया था। इसके बाद नोएडा पुलिस ने पलवल पुलिस से संपर्क किया, लेकिन पुष्टि नहीं हो पाई। इसके बाद जेवर में ही छानबीन की गई। शनिवार सुबह उसके परिजन पुलिस से मिले। उसके बाद असली कहानी का पता चला। पुलिस ने बच्चे को इस तरह बांध कर रखने पर परिजनों को फटकार लगाई। परिजनों ने कहा कि उसकी शरारतों से तंग आकर ऐसा करना पड़ा। भविष्य में ऐसा न करने की चेतावनी देकर पुलिस ने बच्चे को परिजनों के हवाले कर दिया।